Λούκιος Αιμίλιος Παύλος (ύπατος το 1)

Ο Λεύκιος Αιμίλιος Παύλος, λατιν.: Lucius Aemilius Paullus (πριν το 29 π.Χ. - 14 μ.Χ.) ήταν ύπατος το έτος 1 μ.Χ. και ιερέας ως μέλος των "Αδελφών των Αγρών".

Βιογραφία
Ήταν γιος του Παύλου Αιμίλιου Λέπιδου (αντικαταστάτη υπάτου το 34 π.Χ. και αργότερα κήνσορα), και της Κορνηλίας, κόρης του Πόπλιου Κορνήλιου Σκιπίωνα, υπάτου. Η Κορνηλία ήταν κόρη της Σκριβωνίας, η οποία, μετά τον Παύλο Αιμίλιο Λέπιδο, παντρεύτηκε τον Οκταβιανό Αύγουστο και απέκτησαν την Ιουλία την Πρεσβύτερη. 

Ο Λ. Αι. Παύλος αναφέρεται για πρώτη φορά στην ελεγεία για το τέλος της Κορνηλίας· τον ίδιο χρόνο ο αδελφός της Π. Κ. Σκιπίων έγινε ύπατος. Το έτος αυτό υποστηρίχθηκε ότι είναι το 18 π.Χ. John Scheid, "Scribonia Caesaris et les Cornelii Lentuli", Bulletin de Correspondance Hellénique, 100 (1976), pp. 485-491 ή το 16 π.Χ. Syme, The Augustan Aristocracy, pp. 249f

Ανατράφηκε από τον πατέρα του. Κάποια στιγμή μετά το 13 π.Χ. ο Παύ. Αιμ. Λέπιδος νυμφεύτηκε για 2η φορά, με την Κλαυδία Μακέλλα τη Νεότερη, η οποία ήταν ήδη χήρα με ένα μικρό παιδί. Ο Λ. Αι. Παύλος νυμφεύτηκε την Ιουλία τη Νεότερη, μεγαλύτερη εγγονή του Αυτοκράτορα Οκταβιανού Αυγούστου. Η πρώιμη σταδιοδρομία του Λ. Αι. Παύλου είναι άγνωστη· η πρώτη και μοναδική γνωστή θέση του είναι η υπατεία του έτους 1 μ.Χ., μαζί με τον Γάιο Καίσαρα, αδελφό της συζύγου του. Attilio Degrassi, I fasti consolari dell'Impero Romano dal 30 avanti Cristo al 613 dopo Cristo (Rome, 1952), p. 6 Είναι επίσης γνωστό ότι ήταν ιερέας, ως μέλος των fratres arvales (Αδελφών των Αγρών). Syme, Augustan Aristocracy (1989), pp. 123f

Σύμφωνα με τους αρχαίους ιστορικούς, η σύζυγός του Ιουλία η Νεότερη εξορίστηκε το 8 μ.Χ., επειδή είχε σχέση με έναν συγκλητικό. Ο ίδιος ο Παύλος εκτελέστηκε ως συνωμότης, σε μία συνωμοσία για να εξοντωθεί ο Aύγουστος κάποια στιγμή μεταξύ των ετών 1 και 14. Suetonius, Life of Augustus, 19

Πιθανότατα είχε μόνο ένα παιδί από τη σύζυγό του: την Αιμιλία Λεπίδα (4/3 π.Χ. - 53 μ.Χ.), η οποία ήταν αρχικά μνηστευμένη με τον Κλαύδιο, έως ότου η πτώση των γονέων της ανάγκασε τον προπάππο της Αύγουστο να λύσει τον αρραβώνα και να την παντρέψει με τον Mάρκο Ιούνιο Σιλανό Τορκουάτο ύπατο το 19 μ.Χ., από τον οποίο είχε πολλά παιδιά, όπως η Ιουνία Καλβίνα και ο Mάρκος Ιούνιος Σιλανός ύπατος το 46 μ.Χ. Syme, Augustan Aristocracy (1989), pp. 123f Ωστόσο είναι πιθανό ότι είχε ακόμη έναν γιο, τον Μάρκο Αιμίλιο Λέπιδο, ο οποίος ήταν νυμφευμένος με την Ιουλία Δρουσίλλα, αγαπημένη αδελφή του Καλιγούλα.

Οικογένεια
Νυμφεύτηκε την εξαδέλφη του Ιουλία τη Νεότερη, κόρη του Μάρκου Βιψάνιου Αγρίππα στρατηγού και αρχιτέκτονα, και της Ιουλίας της Πρεσβύτερης (κόρης του Οκταβιανού Αυγούστου από τη Σκριβωνία). Είχε τέκνα:
 Αιμιλία Λεπίδα 4/3 π.Χ. - 53 μ.Χ., παντρεύτηκε τον Μάρκο Ιούνιο Σιλουανό Τορκουάτο ύπατο το 19.
 Μάρκος Αιμίλιος Λέπιδος 6-39, νυμφεύτηκε τη 2η εξαδέλφη του Ιουλία Δρουσίλλα, κόρη του Ι. Κ. Γερμανικού στρατηγού.

 Σημειώσεις 

 Βιβλιογραφικές αναφορές 
 Syme, Ronald; Augustan Aristocracy (Oxford University Press, 1989)
 Suetonius, Η ζωή του Αυγούστου

Κατηγορία:Εκτελεσθέντες Αρχαίοι Ρωμαίοι
Κατηγορία:Ρωμαίοι ύπατοι του 1ου αιώνα